Little Boy

Little Boy係第二次世界大戰嗰陣時美國喺日本廣島市掟嘅第一粒原子彈嘅名。Little Boy長10英呎，闊28英吋，重8900磅。

佢係世界第一粒用來打仗嘅原子彈，兼第二粒引爆嘅原子彈。呢個名，亦都係指美國所造，同品種嘅原子彈。粒彈係用鈾元素做核心，係槍型。

爆

1945年8月6號由Paul Tibbets揸嘅「Enola Gay」轟炸機喺廣島相生橋上空31,000英呎掟落去。喺日本當地時間朝早8點15分，喺1,800呎高度爆炸，成為人類史上第一次針對人類用核武器嘅事。

約莫70,000人直接死喺Little Boy嘅爆炸，另外70,000人受傷。之後再有好多人死喺核子輻射引起嘅癌症。有大肚婆因為輻射而小產，唔少啱啱出世嘅BB發育畸形。根據統計，去到1999年，死喺Little Boy嘅人已經升到200,000。而家廣島市重將相生橋附近嘅地區列為輻射污染區。

Fat Man

核武
第二次世界大戰